Reagrupament referma el seu suport a Artur MasJoan Carretero, hospitalitzat, no ha pogut assistir a l'assemblea de VicUns 300 membres de Rcat han assistit a l'assemblea. Foto: Nació Digital. Amb tan sols set vots en contra i vuit abstencions, la cinquena assemblea nacional de Reagrupament ha confirmat el suport a Artur Mas de cara a les eleccions autonòmiques del proper 25 de novembre. Aquesta posició ja havia estat decidida fa uns dies per la direcció nacional, i avui hi havia una certa expectació per comprovar si la militància la feia seva. El president del partit, Joan Carretero, no ha pogut assistir a l'acte d'aquest matí a Vic perquè ahir va haver de ser ingressat per una dolència que un portaveu de l'organització ha qualificat de lleu. El suport a la candidatura de Mas s'ha fet explícit en el suport massiu dels tres centenars d'assistents a l'informe polític del president de Rcat, que en la seva absència ha estat presentat per Rut Carandell en una sessió a porta tancada. A partir de les dotze, l'acte ha quedat obert als mitjans de comunicació, que han pogut veure el vídeo en què Manuel Miliàn Mestre acceptava el guardó Pau de Tars, concedit per Rcat als nous independentistes. Antic militant del PP i home de confiança de Fraga Iribarne, el guardonat hi explica que per damunt de les posicions polítiques hi ha el deure patriòtic sagrat d'estar al servei de la terra on s'ha nascut. En el mateix acte, han estat homenatjades i premiades diverses persones, entre elles Martí Gasull, ànima de la Plataforma per la Llengua i mort fa poc en un accident de muntanya a l'Everest. Els pares de Gasull han estat llargament aplaudits pels assistents. També hi ha hagut un record per a Jordi Gomis i Oller, membre històric del partit que també va morir en un accident de muntanya a l'Aneto el maig d'enguany. L'Assemblea Nacional ha rebut un altre reconeixement. Una de les intervencions més celebrades del matí ha estat la de l'alcalde de Vic, Josep Maria Vila d'Abadal (CiU), com a amfitrió de l'assemblea en el moment de l'obertura, a primera hora. Vila ha ironitzat sobre quan es podrà donar el premi Pau de Tars als nous independentistes a Josep Antoni Duran i Lleida.Mas ha convidat reagrupament a participar en l'elaboració del programa de CiUEn la seva intervenció, la vicepresidenta Ruth Carandell ha destacat el caràcter "plebiscitari" de les eleccions del 25-N i ha insistit en la necessitat que Artur Mas en surti reforçat. "El 26-N el món mirarà Catalunya per veure quin han estat el suport que ha tingut el president", ha apuntat. Segons Carandell, qualsevol altre resultat que no signifiqui un suport ampli a Mas deixaria el procés cap a la independència de Catalunya "en via morta". Els 300 associats presents a l'edifici del Sucre de Vic han avalat àmpliament la decisió de la Junta Directiva.La vicepresidenta ha afegit que Reagrupament ha estat convidat a participar en un acte de suport de la societat civil al president Mas i, també, a col·laborar en el programa electoral. Durant el seu discurs s'ha emès un missatge final de Joan Carretero: "No us deixeu confondre per cants de sirena, moltes veus us voldran marejar i fer perdre de vista l'objectiu final. Que continuem sent guionistes de la història".
Molt bé, un altre moviment per aconseguir la majoria absoluta, i més d'un hi caurà. Després alguns es riuen de Galícia, el País Valencià o les Illes per votar el PP, mentre aquí guanya un partit que retalla en drets socials i destrueix coses nacionals (regalant coses al PP). Que trist tot plegat.
La militància de RCat té nocions sobre els processos d'independènca i hi ha reflexionat més que no pas la de CDC segurament, per tant té molt a aportar i a dir pel que fa el procés que vol fer CiU. 
CiU farà el programa que vulgui, independentmenht del que digui RCat, però ja haurà fet la seva funció, donar l'aparènça de que el gir sobiranismta és real i per tant ajudar a enganyar a més gent per tal de que els votin.
Podem deixar de sospitar tot lo dia de tot ço que fa cada partit, sisplau? De debò us penseu que els partits no tenen altre cosa que fer que crear grans complots i conspiracions per estafar-nos? Doncs no. Simplement segueixen una línia ideològica determinada, com tothom. I de retruc, si aconsegueixen més vots, de conya. Que potser no és lícit? Que no ho volem tots, per poder governar més lliurement i fer ço que creiem que cal? Si ens convé i ens convenç lo programa i l'estratègia, els votem, si no, en votem un altre. És així de fàcil.
Desconsio de qui crec que me la pot fotre, ens hi juguem molt, massa, la llibertat de Catalunya. I pensa que un partit pot enganyar simplement per guanyar vots, no crec que sigui precísament un pensament molt estrany ni fora de lloc, ans al contrari. Sí la gent fos més crítica i anés menys amb el lliri a la mà, els polítics s'ho pensaria molt més abans d'enganyar i mentir. Els partits polítics són eines, no religions.
Són només eines, correctes. Però no cal que hi desconfïis. Si no t'agrada la seva estratègia, simplement vota'n un altre. L'estratègia de CiU i de Mas és molt clara, i cada dia que passa l'esbossa més. Que vas veure Salvados ahir?
Però com pots dir que no hi desconfiï? Si us plau, que estem parlan d'una cosa molt seriosa, estem parlant de la llibertat del nostre poble, com pots dir alegrament que no hem de desconfiar. Evidentment que hem de3 desconfiar, i més si ens han donat motius per fer-ho.El que deia, si la gent fos més crítica els partits no farien el que volen, però amb aquesta actitud de país de la piruleta així en va.
Que vas veure Salvados ahir? Justament inspirar tot lo contrari de la desconfiança: seguretat, honestedat, tranquilitat, fermesa, claredat.
He vist el programa, però el que importa d'una persona és el que fa, no el que diu. I tot i així s'ha de tenir un ull alerta. Si us plau, siguem una mica crítics i no ens deixen enlluarnar per qualsevol, que així anem, posan a tothom en un pedestal de forma acrítica.
Hem de donar suport al procés. TOTHOM, del primer al darrer català. Després que cadascú voti qui vulgui, però en la seva vessant de liderar el procés institucionalment, tothom l'hem de fer costat. En podem criticar la ideologia, etc. però com a líder del procés li hem de donar tot lo nostre suport i més. Si no, ens posem del costat d'Espanya. I a mi en aquest costat no m'hi trobaran pas. Em trobaran amb lo poble, i qui sigui que hagi tingut la valentia i es jugui la presó i el coll per fer-ho possible, en aquest cas ni tu ni jo, sinó ell.
Jo estaré en el procés, recolzant-lo, però no recolzaré a CiU. Sí realment ho dur endavant, doncs allà esterem estirant del carro dfe la independència. Però ara per ara només ha dit paraules, cap fet, i per tant veien els precedents, simplement no m'hen refio d'ell. Qui ha estirat d'aquesta carro ha sigut la gent, CiU no només no ha estirat del carro sinó que hi ha ficat pals a les rodes. Si ens vol ajudar a estirar d'aquest carro, benvingut sigui, però no li penso donar les regnes del carro perquè faci el que vulgui amb ell.
Diga'm una cosa, que em treurà de dubtes sobre la teva actitud i de la de tots els recelosos i desconfiats que pensen com tu. Si ara mateix, a 4 setmanes de les eleccions Espanya comença a treure draps bruts d'en Mas, com reaccionaràs? Jo tinc claríssim que a favor d'ell. I si no se'n surten i abans del referèndum foten en Mas a la presó? Què fareu doncs? De quin costat us posareu?
No ens posarem de cap costat perquè de moment no tinc personalitat múltiple perquè em parlis en plural. Però jo estic i sempre estaré del costat de Catalunya.
I si Espanya amenaça seriosament en Mas, com ja comença a fer, amb Guàrdia Civil i presó? I si ho acaba fent? Quina actitud prendràs envers lo nostre president?